[{"text_idx": "#000005", "text": "Dod o hyd i Gwrs"}, {"text_idx": "#000009", "text": "Adroddiad Blynyddol a Datganiadau Ariannol"}, {"text_idx": "#000015", "text": "Scott WilsonY meddwl cerddorol tu o\u0302l i\u2019r darn a elwir yn Dark Matter yw\u2019r cyfansoddwr o Ganada, Scott Wilson sydd yn ddarlithydd cyfansoddi a cherddoriaeth electronig ym Mhrifysgol Birmingham."}, {"text_idx": "#000016", "text": "Bydd y cyngerdd gan ei ensemble o bedwar person yng nghanolfan Pontio ar ddydd Sadwrn, Chwefror y 3ydd, yn un o uchafbwyntiau\u2019r w\u0302yl, sydd yn dechrau y diwrnod blaenorol."}, {"text_idx": "#000018", "text": "Yn o\u0302l y cyfarwyddwr artistig, Guto Pryderi Puw, Uwch-ddarlithydd cerdd a Phennaeth Cyfansoddi ym Mhrifysgol Bangor, bydd y digwyddiad deuddydd yn gyfle unigryw i archwilio\u2019r gofod, planedau, se\u0302r a\u2019r galaethau drwy gyfrwng gwyddoniaeth a cherddoriaeth."}, {"text_idx": "#000019", "text": "Dywedodd: \u201cRydym ni\u2019n edrych i ysbrydoli teuluoedd cyfan gyda cherddoriaeth, ond y flwyddyn yma bydd elfen wyddonol gref i\u2019r digwyddiadau hefyd. Rwyf yn edrych ymlaen yn benodol i\u2019r digwyddiad seiniau electronig byw o dan arweiniad Scott Wilson ac a berfformir gan Ensemble Birmingham ar gyfer Ymchwil Electroacwstig o fewn y cyngerdd yn Theatr Bryn Terfel."}, {"text_idx": "#000020", "text": "\u201cGyda cherddoriaeth ychwanegol gan Jo Thomas mae\u2019n argoeli i fod yn gyngerdd anhygoel ac yn enghraifft berffaith o gyfuno elfennau gwyddonol a thechnoleg cerddoriaeth sy\u2019n arwain at brofiad creadigol a ddychmygus i bawb. Bydd heb os yn un o uchafbwyntiau\u2019r w\u0302yl.\u201d"}, {"text_idx": "#000023", "text": "\u201cEr enghraifft, efallai y gallwn gymryd mas gronyn a\u2019i mapio ar gyfer traw sain, a\u2019i gyflymder i gryfder y gerddoriaeth. Mewn modd tebyg rydym hefyd yn darlunio\u2019r data ar daflunydd.\u201d"}, {"text_idx": "#000026", "text": "Ychwanegodd: \u201cWrth gymryd gronynnau isatomig gwahanol gallwn fapio eu cyflymder a radiws er mwyn penderfynu traw\u2019r sain a\u2019i gyflymder er mwyn penderfynu pa mor gryf fydd y gerddoriaeth. Fel cerddorion rydym ni\u2019n gwneud penderfyniadau yngly\u0302n a\u0302 beth i\u2019w fapio."}, {"text_idx": "#000027", "text": "\u201cAc mae defnyddio\u2019r data yn ein galluogi ni i gael elfen o ddarganfyddiad. Mae\u2019n ffordd gyffrous i\u2019r ensemble, pedwar cerddor yn defnyddio gliniaduron, i wneud cerddoriaeth electronig gyffrous.\u201d"}, {"text_idx": "#000028", "text": "Zubin KangaBydd yr w\u0302yl yn dechrau efo cyngerdd yn archwilio thema\u2019r Gofod gan y pianydd o Awstralia, Zubin Kanga, a fu\u2019n brysur iawn mewn nifer o wyliau rhyngwladol, gan gynnwys y BBC Proms ynghyd ac ymddangos fel unawdydd gyda cherddorfeydd megis y London Sinfonietta a Cherddorfa Symffoni Melbourne."}, {"text_idx": "#000029", "text": "Dywedodd Guto: \u201cMae\u2019r w\u0302yl wedi comisiynu dau ddarn newydd piano i Zubin Kanga i\u2019w berfformio, yn nodedig gan y gyfansoddwraig o Gaerdydd Maja Palser, a gynrychiolodd Cymru yn ddiweddar yn Niwrnod Cerddoriaeth y Byd 2017 yng Nghanada, ynghyd a\u0302 Claire Victoria Roberts, sydd yn astudio gradd doethuriaeth mewn cyfansoddi ym Mhrifysgol Bangor ac sy\u2019n gyfansoddwraig dalentog dros ben."}, {"text_idx": "#000030", "text": "Bydd yr w\u0302yl hefyd yn cynnwys darnau eiconig wedi eu hysbrydoli gan y planedau a\u2019r se\u0302r gan y cyfansoddwr Americanaidd a\u2019r meistr o gerddoriaeth avant-garde George Crumb a\u2019r cyfansoddwr Prydeinig Patrick Nunn."}, {"text_idx": "#000032", "text": "\u201cBydd cynulleidfaoedd yn cael eu hudo gan berfformiadau o gyfansoddiadau gan fyfyrwyr wedi eu perfformio gan Ensemble Cerddoriaeth Newydd Bangor a bydd cerddorion lleol yn cael eu hannog i fyrfyfyrio gydag Maja PalserEnsemble Fusion Prifysgol Bangor. Dewch i ymuno a\u0302\u2019r hwyl!\u201d"}]